विश्वबजारको चर्को बहस
नेपाली डायस्पोरामाझ व्यावसायिक सोका लागि होस् या अन्तर्राष्ट्रिय फिल्म फेस्टिभलमा छानिएर । पछिल्लो समय मुलुकबाहिर नेपाली फिल्म प्रदर्शनको मात्रा बढ्दै गइरहेको छ । भृकुटीमण्डपस्थित पर्यटन बोर्डमा जारी अन्तर्राष्ट्रिय मानवअधिकार फिल्म महोत्सवको तेस्रो दिन नेपाली फिल्मको यो पक्षमाथि वरिष्ठ फिल्मकर्मी नवीन सुब्बा, फिल्मकर्मी क्षितिज अधिराज र चलचित्र विकास बोर्डका सदस्य अशोक राईले आआफ्ना तर्क राखे ।